તમને આ પ્રકારનું શીર્ષક જોઈને ચોક્કસ નવાઈ લાગતી હશે કે વળી બાળકોને અરીસામાં જોવાથી શું નુકસાન થતું હશે? વળી, આ અરીસા અને બાળવિકાસને પાછું શું લેવાદેવા? પણ આ તમારી ગેરસમજ છે. અરીસાનો વધુ પડતો ઉપયોગ એ ચોક્કસ પણે બાળકના માનસવિકાસ પર વિપરીત અસર પાડે છે. એનો મતલબ એમ પણ ના લેતા કે બાળકને અરીસાથી બિલકુલ દૂર રાખવું. ના. પણ કોઈ કારણ વગર સતત અરીસા સામે ઊભા રહીને પોતાની જાતને જોવી એ હાનિકારક છે. જયારે આપણે તૈયાર થતા હોઈએ અથવા બીજાં વ્યાજબી કારણોને લીધે અરીસાનો ઉપયોગ કરીએ એ સ્વાભાવિક અને સામાન્ય છે. આજના વિજ્ઞાને આ વિષય પર કરેલાં સંશોધનોથી એ પુરવાર થયું છે કે વગર કોઈ કારણે અરીસામાં જોવાની આદત બાળપણથી જ પડતી હોય છે. તો ચાલો, આપણે એ જાણીએ કે બાળપણથી જ આને કઈ રીતે અંકુશમાં રાખવું.